stanford-oval/wikipedia huggingface dataset:
Hammonjoki
Historiaa > Vuoden 1970 jälkeen

Seutukunnan ja lähiseudun asukkaat muuttivat 1990-luvulla joen statuksen merkittäväksi perhokalastuskohteeksi. Sen puitteissa Hammonjoki, Laavijoki ja Sepänpuro kunnostettiin parantamalla niitä useasta kohdistaan kalataloudellisesti vuosina 2006–2007. Kunnostettuja kohtia olivat esimerkiksi Laavijoella, Sepänpuron Höylyn virtapaikalla, Rintalan myllykoskella ja Penakankoskella, Hammonjoen Isomyllykoskella, Kovistenkoskella ja Hammonkoskella. Kovistenkosken patoon tehtiin aukko Vesijärvestä jokea pitkin nouseville kaloille. Vuonna 2015 tehtiin vielä täydennyskunnostus. Tämän lisäksi kutusoraikkoja on käyty välillä pöyhimässä .
Saint Mary Lake

Saint Mary Lake -järven pohjoisosa ja Wild Goose Island -saari.
Saint Mary Lake on Glacierin kansallispuiston toiseksi suurin järvi Montanassa, Yhdysvalloissa. Se sijaitsee puiston itäosassa, ja sen pohjoisrantaa myötäilee Going-to-the-Sun Road niminen tie. Järvi on noin 16 kilometriä pitkä ja sijaitsee 1 367 metrin korkeudessa merenpinnasta, mikä tekee sen vesistä kylmiä; lämpötila harvoin ylittää 10 °C. Talvisin järvi jäätyy usein jopa 1,2 metrin paksuudelta.
Saint Mary Lake on tunnettu kirkkaista, sinisistä vesistään ja sitä ympäröivistä jylhistä vuorista. Järvessä sijaitsee myös pieni Wild Goose Island -saari, joka nousee vain noin 4,3 metriä vedenpinnan yläpuolelle ja on yksi valokuvatuimmista kohteista Going-to-the-Sun Roadin varrella.
Alueella on runsaasti eläimistöä, kuten hirviä, mustahäntakauriita sekä harmaakarhuja ja mustakarhuja. Kesäisin rinteillä kukkivat mm. lupiinit, kun taas syksyllä haapapuut loistavat oranssin ja keltaisen sävyissä..
Alueella on myös kaksi leirintäaluetta: St. Mary Campground ja Rising Sun Campground. St. Mary Campground sijaitsee lähellä järven pohjoisrantaa ja on itäpuolen suurin leirintäalue, kun taas Rising Sun Campground sijaitsee puolivälissä järveä Going-to-the-Sun Roadin varrella.
Saint Mary Lake on myös ollut esillä populaarikulttuurissa; sen maisemat nähdään esimerkiksi Stanley Kubrickin vuoden 1980 elokuvan Hohto alkukohtauksessa.
Kyrönmaan lukio

| Kyrönmaan lukio> Isonkyrön yhteiskoulu |
| --- | --- |

 Kyrönmaan lukion koulurakennus
Sijainti:  Kyrööntie 15 61500 Isokyrö
Koordinaatit:  62°59′45.7″N, 22°18′53.9″E
Tyyppi:  lukio
Perustettu:  1957
Rehtori:  Susanna Pietikäinen
Luokat:  1–4 (lukio)
Oppilaita:  n. 100
Verkkosivut
Kyrönmaan lukio (aik. Isonkyrön yhteiskoulu (1924–1975) ja Isonkyrön lukio (1975–2002)) on Isossakyrössä toimiva toisen asteen oppilaitos.
Koulussa aloitti syksyllä 2014 liikuntapainotteinen urheilulinja. Lukuvuoden 2023–2024 alusta linja vaihtoi nimensä liikunta- ja urheilulinjaksi, eikä sille hakeminen enää vaatinut urheilulajin tavoitteellista harrastamista. Syksyllä 2021 urheilulinjan ohelle perustettiin kulttuurilinja. Kulttuurilinja tarjoaa opintoja mm. musiikissa, kuvataiteessa ja luovassa kirjoittamisessa. Urheilulinjan ja kulttuurilinjan lisäksi Kyrönmaan lukio painottaa kansainvälisyyttä ja yrittäjyyttä.
Kyrönmaan lukio on mukana myös Etelä-Pohjanmaan virtuaalilukiossa ja Opinlakeudessa. Syksystä 2014 alkaen Kyrönmaan lukio on tarjonnut myös muutamia Vaasan yliopiston kursseja lähiopetuksena.
Historia

Vuonna 1924 perustettu Isonkyrön yhteiskoulu sai lukioluvan vuonna 1957. Koulu kunnallistettiin peruskouluun siirtymisen yhteydessä vuonna 1975 ja muutettiin Isonkyrön yläasteeksi ja lukioksi. Vuonna 2002 lukion nimi vaihtui nykyiseen Kyrönmaan lukioon. Koulun tilat ovat valmistuneet vuonna 2004.
Liikunta- ja urheilulinja

Syksystä 2014 alkaen Kyrönmaan lukio tarjosi lisäpainotuksen urheilijoille urheilulinjalla, joka antaa opiskelijoiden harjoitella kouluaikana viisi tuntia viikossa koko lukuvuoden ajan. Lukio tarjosi ohjattua lajivalmennusta salibandyssa. Muiden lajien edustajat harjoittelivat itsenäisesti oman valmentajansa johdolla. Syksystä 2023 lähtien urheilulinja muutettiin liikunta- ja urheilulinjaksi, eikä lajipainotuksia tai tavoitteellista harrastamista enää vaadittu.
Fyysisen ohjatun valmennuksen tunneilla saadaan myös tietoa urheilijan ruokavaliosta, psyykkisestä valmennuksesta jne.
Rehtorit

Pirkko Paloheimo 1956–1989
Lasse Herrala 1989–1997
Pekka Kurtti 1.1.1998–30.4.1998
Susanna Pietikäinen 1.5.1998–30.11.2007
Pekka Kurtti 1.12.2007–31.12.2008
Eeva-Liisa Lepistö 1.1.2009–31.12.2014
Susanna Pietikäinen 1.1.2015–
Aiheesta muualla

Kyrönmaan lukion kotisivut
Sean Dyche

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sean Mark Dyche
Syntymäaika: 28. kesäkuuta 1971
Syntymäpaikka: Kettering, Englanti
Pelipaikka: puolustaja
Pituus: 183 cm
Seura
Seura: avoin
Tehtävä: päävalmentaja
Junioriseurat
–1989: Nottingham Forest
Seurat
| Vuodet | Seura | O | (M) |
| 1989–1990 | Nottingham Forest | 0 | (0) |
| 1990–1997 | Chesterfield | 231 | (8) |
| 1997–1999 | Bristol City | 17 | (0) |
| 1999 | → Luton Town (laina) | 14 | (1) |
| 1999–2002 | Millwall | 69 | (3) |
| 2002–2005 | Watford | 72 | (0) |
| 2005–2007 | Northampton Town | 56 | (0) |
| Yhteensä | Yhteensä | 459 | (12) |
Valmennusura
2011–2012: Watford
2012–2022: Burnley
2023–2025: Everton
 Seurajoukkueuran tilastot kattavat vain kansalliset sarjat.
Sean Dyche (s. 28. kesäkuuta 1971 Kettering) on englantilainen jalkapallovalmentaja ja entinen pelaaja.
Ura > Ura pelaajana

Pelaajaurallaan Dyche oli puolustaja. Hän edusti Nottingham Forestia, Chesterfield FC:tä, Bristol Cityä, Luton Townia, Millwall FC:tä, Watford FC:tä ja Northampton Townia. Pisimpään, vuodet 1990–1997, Dyche edusti Chesterfieldiä, jossa hän pelasi 231 ottelua tehden kahdeksan maalia. Kolmanneksi korkeimmalla sarjatasolla tuolloin pelannut seura selviytyi vuonna 1997 Dychen kipparoimana FA Cupin semifinaaliin. Kaudella 1989–1990 Dyche kuului kasvattajaseuransa Nottingham Forestin pääsarjakokoonpanoon, muttei pelannut otteluakaan. Korkeimmillaan Dyche pelasi toiseksi korkeimmalla sarjatasolla, jossa hän edusti Bristol Cityä, Millwall FC:tä ja Watford FC:tä.
Ura > Ura valmentajana

Dychestä tuli vanhan seuransa Watford FC:n valmentaja kesäkuussa 2011. Hän valmensi seuran toiseksi korkeimmalla sarjatasolla Englannin mestaruussarjassa sijalle 11 kaudella 2011–2012, mutta sai lähteä kauden jälkeen omistajan vaihduttua.
Lokakuussa 2012 Dyche siirtyi Mestaruussarjan Burnley FC:n valmentajaksi. Kaudella 2013–2014 hänet valittiin kolmesti kuukauden valmentajaksi, syyskuussa 2013, lokakuussa 2013 ja huhtikuussa 2014. Kausi päättyi Burnleyn toiseen sijaan ja nousuun Valioliigaan. Burnley putosi Valioliigasta kauden 2014–2015 päätteeksi. Sean Dychen johdolla Burnley kuitenkin voitti liigamestaruuden kaudella 2015-2016, ja palasi takaisin valioliigaan pelattuaan kaksi kautta mestaruussarjassa. Kaudella 2017-2018 valioliigassa Burnley sijoittui Dychen johdolla seitsemänneksi ja sai osallistumisoikeuden eurooppa-liigan alkukarsintakierroksille. Burnley ei edennyt eurooppa-liigan lohkovaiheeseen vaan hävisi kaksiosaisen alkukarsintafinaalin olympiacosia vastaan yhteismaalein 2-4.
Valioliigan sen hetkinen pitkäaikaisin valmentaja Sean Dyche erotettiin Burnleyn valmentajan paikalta huhtikuussa 2022, kun joukkue oli putoamisviivan alapuolella kahdeksan kierrosta ennen sarjan päättymistä.
Tammikuun lopussa 2023 Dyche teki 2,5 vuoden sopimuksen Valioliigassa putoamiskamppailuun juuttuneen Evertonin kanssa. Dyche pelasti Evertonin kaudella 2022/23 putaomiselta niukasti kahden pisteen erolla Leicesteriin. Täydellä kaudellaan 2023/24 Dyche johdatti Evertonin Valioliigassa sijalle 15. Kaudella 2024/25 joukkue juuttui jälleen taistelemaan putoamista vastaan. Seurajohto päätyi erottamaan Dychen tammikuussa 2025, kun Everton oli sarjassa sijalla 16.
Meriitit > Pelaajana

Englannin 2. divisioona: 2001
Meriitit > Valmentajana

Englannin Mestaruussarja: 2016
Sebastian Vuorela

| Sebastian Vuorela |
| --- | --- |
 Sebastian Vuorela marraskuussa 2010
Näyttelijä(t):  Jarkko Nyman  (2009–2010, 2011–2017, 2018)  Riku Korhonen (2007) 
Kesto:  2007, 2009–2010, 2011–2017, 2018
Ensi- esiintyminen:  Osa 1402: Kel Onni on, se onnen kätkeköön  (11. syyskuuta 2007)
Viimeinen esiintyminen:  Osa 3437: Tere menemäst, Ismo & Jutta (12. lokakuuta 2018)
Henkilötiedot
Koko nimi:  Sebastian Olavi Vuorela
Ammatti:  yrittäjä
Sukupuoli:  mies
Asuinpaikka:  asuu ulkomailla
Suhteet
Vanhemmat:  Igor Kuula Helena Kuula
Sisarukset:  Antti Polvijärvi Sergei Kuula  Niina Kanerva (siskopuoli)
Puoliso(t):  Isabella Holm (eronnut) Maria Mustonen (kuollut) Cindy Rintala (eronnut) Marianna Kurki (salasuhde, päättynyt)   Monica Mustavaara (ex-kihlattu)
Lapset:  Elias Vikstedt (kuollut) Oliver Vuorela Iida Mustonen  (tytärpuoli)   Mariannan ja Sebastianin lapsi, kuollut
Sisarusten lapset:  Taiga Kuula
Infobox OKVirheellinen NIMI-arvo: 
Sebastian Olavi ”Stuba” Vuorela (ent. Kuula, s. 10. lokakuuta 1978) on kuvitteellinen hahmo televisiosarjassa Salatut elämät. Hänen ensiesiintymisensä nähtiin vuonna 2007 ja poistuttuaan hahmo palasi sarjaan 14. tammikuuta 2009. Hahmo oli hetken poissa sarjasta myös marraskuusta 2010 huhtikuuhun 2011, sillä hän oli lavastanut oman kuolemansa ja pysytteli sen takia piilossa. Hän jätti sarjan syksyllä 2017 muuttaessaan pois Helsingistä poikansa Oliverin kanssa. Sebastian teki paluun takaumassa 12. lokakuuta 2018 esitetyssä jaksossa, jossa selvisi Sebastianin auttaneen Sergeitä lavastamaan tämän kuoleman.
Aiemmin Sebastiania esitti Riku Korhonen, mutta Sebastianin palatessa sarjaan 2009 näyttelijäksi vaihtui Jarkko Nyman. Helenan puhuessa Stuban kanssa puhelimessa vuonna 2008 tämän äänenä kuultiin Risto Vuorela.
Sebastianin roolissa nähtiin Riku Korhonen vuonna 2007.
Vuonna 2009 Sebastianin näyttelijäksi vaihtui Jarkko Nyman.
Yleistä > Perhe ja muut tärkeät ihmissuhteet

Sebastian Vuorela on yksi Helena Kuulan kolmesta pojasta. Pikkuveli Sergei oli Sebastianille hyvin läheinen ja he päätyivät myös tekemään rikoksia yhdessä. Sebastianilla on myös kaksoisveli Antti Polvijärvi, jonka kanssa hän ei juurikaan ole tekemisissä. Kun Sebastian vapautui vankilasta vuonna 2009 hän vaihtoi sukunimensä Vuorelaksi, joka on Helenan tyttönimi. Sebastian seurusteli hetken aikaa Niina Kanervan kanssa, kunnes selvisi, että Sebastianin kuolleeksi luultu isä Igor Kuula onkin elossa, käyttää nimeä Olavi Kanerva ja on myös Niinan isä. Sebastian antoi lopulta isälleen anteeksi vuosien salailun ja hyvästeli Turkuun muuttaneen siskopuolensa Niinan ja myöhemmin vankilaan joutuneen isänsä.
Sebastianilla on kaksi lasta, edesmennyt Elias Vikstedt ja tämän pikkuveli Oliver Vuorela. Hänen suurimpia rakkauksiaan sarjassa ovat olleet Eliaksen äiti Cindy Rintala, Oliverin äiti Isabella Holm sekä edesmennyt Maria Mustonen, jonka tyttärelle Iidalle hän oli isäpuolen roolissa pitkään Marian kuoleman jälkeenkin.
Yleistä > Työelämä

Sebastian tunnettiin sarjassa vuonna 2007 nimellä Stuba, ja hän toimi pomona autovarkauksia tekeville rikollisille, joihin kuuluivat myös jonkin aikaa Kari Taalasmaa ja Romeo Aro. Stuba joutui rikostensa seurauksena vankilaan ja aloitti välittömästi vankilasta päästyään työt kuntosali Kehotuksessa.
Myöhemmin hän työskenteli muun muassa Talotaikureissa ja osti Amadeus-nimisen kuntosalin. Sittemmin hän omisti myös osan majatalo Amandasta, josta kuitenkin luopui muutettuaan ulkomaille syksyllä 2017.
Elämä Pihlajakadulla > Autovarkaudet ja joutuminen vankilaan

Sebastian saapui sarjaan ollessaan Kari Taalasmaan ja Romeo Aron pomo autovarkauksissa ja tällöin hänet tunnettiin sarjassa ainoastaan nimellä Stuba. Hän joutui vankilaan Karin ilmiannon seurauksena, mutta pääsi karkaamaan vankilasta ja uhkaili Romeota ensin puhelimitse ja sitten aseella. Myöhemmin huumeita käyttänyt Sebastian ampui häntä kiinni ottavaa poliisia, Tuomo Tervajokea, olkapäähän. Tuomo lähti juoksemaan Stuban perään, ja Stuba onnistui harhauttamaan Tuomoa niin, että pääsi osoittamaan tätä lähietäisyydeltä aseella. Stuba oli jo laukaisemassa jälleen aseensa, mutta panokset olivat kuitenkin loppu, eikä ase lauennut. Tilanne päättyi lopulta kiinniottoon ja Stuba joutui takaisin vankilaan.
Elämä Pihlajakadulla > Paluu vankilasta, steroidikaupat ja suhde Niinaan

Palattuaan vankilasta Sebastian ei halunnut enää itseään kutsuttavan Stubaksi. Hän ilmoitti parantaneensa tapansa ja aloittikin työt KeHoTus-kuntosalilla. Hän myös piti suurena virheenä autovarkaustoimintaa, johon oli osallistunut. Rehellisen työnsä sivussa hän päätyi kuitenkin myymään steroideja. Kuntosalilla käymisestä innostunut Joonatan Sievinen oli yksi hänen suurimmista asiakkaistaan niin kuntosalilla kuin steroidikaupoissakin. Sebastian iski myös silmänsä Joonatan silloiseen tyttöystävään, Juulia Autioon, mutta kiinnostus jäi lopulta lyhyeksi.
Myöhemmin hän päätti jättää steroidikaupat taakseen ja iski silmänsä Niina Kanervaan. Niina ja Sebastian ystävystyivät ja pian ystävyys syveni ihastukseksi myös Niinan puolelta. Niinan isän vastusteli parin yhdessäoloa ja lopulta sille selvisikin järkevä syy. Niinan vaivuttua koomaan Kentaurin räjähdyksen seurauksena, Sebastianille paljastui, että he ovat keskenään sisaruksia ja heillä on sama isä eli Igor Kuula, jonka Niina tosin tunsi nimellä Olavi Kanerva. Sebastian ei ollut tavannut elämästään kadonnutta isäänsä vuosiin ja välit tulehtuivat entisestään, kun totuus paljastui. Ystävyys Niinan kanssa säilyi ja myös välit Olaviin paranivat.
Elämä Pihlajakadulla > Suhde Isabellaan sekä Cindyn ja Eliaksen saapuminen kuvioihin

Sebastian alkoi seurustelemaan uuden velipuolensa Karin ex-naisystävän Isabella Holmin kanssa. Alun perin suhteen oli tarkoitus jäädä yhden illan jutuksi, mutta kaksikko rakastui toden teolla toisiinsa. Sebastianilla ja Isabellalla meni hyvin siihen asti, kunnes Sebastianin ja Isabellan muuttaessa avoliittoon ja eläessä onnellisina yhdessä, kuvioihin saapui Jardin Day Span uusi työntekijä Cindy Rintala, joka paljastui Sebastianin entiseksi kihlatuksi Ritvaksi. Sebastian ja Cindy olivat olleet kihloissa, mutta erosivat Sebastianin joutuessa vankilaan. Sebastian ja Cindy vakuuttelivat, ettei heidän välillään ole enää mitään, mutta mustasukkainen Isabella palkkasi yksityisetsivän seuraamaan Sebastiania, joka sai tietää Isabellan touhuista. Hän käski etsivää hävittämään kaikki tiedot hänen ja Cindyn menneisyydestä. Isabellalle etsivä kertoi, ettei Sebastianin ja Cindyn välillä ole mitään. Sebastian ystävystyi nopeasti myös Cindyn uuden avopuolison, Tuukka Aaltosen kanssa. Myöhemmin paljastui, että Sebastianilla ja Cindyllä on yhteinen lapsi, Elias Vikstedt, jonka Cindy oli antanut adoptoitavaksi Sebastianin ollessa vankilassa.
Myöhemmin Sebastian ajautui sanaharkkaan Talotaikureiden huoltamassa kiinteistössä asuvan näsäviisaan noin 10-vuotiaan pojan kanssa. Pian heistä tuli kuitenkin ystäviä. Myöhemmin selvisi, että poika on Cindyn ja Sebastianin adoptioon annettu lapsi, johon Sebastianin tapaaman pojan nimi ja ikä täsmäsivät. Sebastian oli pakko kertoa myös Isabellalle pojastaan ja pari päätti erota, kun Sebastianin paljastuksen jälkeen hän sai tietää Isabellan olevan syyllinen Helenan kaappaukseen ja huumausyritykseen. Surullinen Isabella kosti asian Sebastianille tappamalla tämän lemmikkikäärmeen Ritvan ja teettämällä siitä vyön.
Elämä Pihlajakadulla > Suhde Mariaan

Sebastianin valekuoleman jälkeen Isabella sai tietää olevansa raskaana. Toisaalla valekuoleman jälkeen uuden elämän aloittanut Sebastian oli saanut työpaikan yövartijana Lintukodossa. Hän esiintyi Sami Hietalana ja alkoi pian seurustelemaan Lintukodon omistajan, Maria Mustosen kanssa. Sebastian kuuli huhuja siitä, että Korppi olisi jälleen hänen perässään ja hän jätti Marian kertoen, että hänen on menneisyytensä takia pakko paeta. Pakomatkalla samalle laivalle osuivat Sergei ja Isabella, jolloin Sebastian tajusi Sergein seurustelevan tätä nykyä Isabellan kanssa ja sai myös tietää Isabellan raskaudesta, muttei ymmärtänyt lapsen olevan hänen. Kuultuaan Korpin kuolleen Sebastian palasi Marian luo ja paljasti, ettei ole Sami vaan Sebastian. Maria antoi valheet anteeksi ja kannusti miestä tapaamaan äitinsä. Pihlajakadulla Isabella odotti innokkaana Sergeitä ja järkyttyi, kun ovella olikin Helenaa tapaamaan tullut Sebastian, jonka Isabella luuli kuolleen. Myöhemmin Isabella sai kuulla lisää järkyttävää tietoa, kun Sebastian kertoi rakastavansa Mariaa.
Myöhemmin Sebastian ja Maria menivät naimisiin. Hääyönä Marian tytär Iida soitti äidilleen, että Taalasmailla olleet nuorisojuhlat ovat riistäytyneet käsistä. Maria lähti ajamaan kohti Pihlajakatua, muttei koskaan päässyt perille. Kun aamullakaan Mariaa ei kuulunut takaisin, alkoi Sebastian huolestumaan vaimostaan. Sebastian lähti Helenan, Sergein ja Alexanderin kanssa kohti kotia, kunnes he huomasivat tien varressa Marian auton hylättynä. Puhjennutta rengasta vaihtamaan pysähtyneelle Marialle oli sattunut onnettomuus ja Sebastian löysi hänet tajuttomana tienvarresta. Pitkän kooman jälkeen Marian epätoivoinen hoito päätettiin keskeyttää. Seppo luuli ajaneensa hääyönä Marian päälle, mutta Helena sai tietää yliajajan olleen Isabella. Sebastian suri Marian kuolemaa ja saatuaan selville, että Isabella ajoi Marian yli, hän halusi kostaa.
Sittemmin Sebastianin ja Isabellan lapsi on Ossi Junior Puolakka, jota Jenni Vainion salaa suorittaman vauvanvaihdoksen takia kasvattivat aluksi Ossi Puolakka ja Cindy Rintala. Ossin ja Cindyn oikea poika, Sebastianin ja Isabellan kasvattama Alexander kuoli pian syntymänsä jälkeen vakavaan sydänsairauteen. Sebastian joutui ankaran surun valtaan menetettyään niin poikansa kuin vaimonsa auto-onnettomuuteen joutuneen Maria Mustosen.
Elämä Pihlajakadulla > Kadonnut kaksonen ja uusi suhde Isabellaan

Pian Alexanderin kuoleman jälkeen Elias palasi Brysselistä Pihlajakadulle. Jäätyään Taalasmaille asumaan Elias sai yhdessä Onni ”Tale” Taalasmaan, Iida Mustosen ja Janne Haukkalan kanssa selville, että Sebastianilla on kadonnut kaksosveli, jonka Igor Kuulan viholliset kidnappasivat synnytyslaitokselta panttivangiksi. Nuorten lisäksi asiasta tietävät vain Seppo ja Helena. Nuoret päättivät ottaa selvää kadonneen kaksosen kohtalosta, mutta tutkinta ei tuottanut tulosta.
Marian hautajaisten vastaisena iltana humaltuneella Sebastianilla oli kuitenkin yhden illan juttu Isabellan kanssa. Surun jälkeen seurasi ilon aihetta, kun Sebastian täytti 33 vuotta ja perhe järjesti hänelle juhlat. Kenenkään tietämättä samaan aikaan myös Antti Polvijärvi juhli omia 33-vuotispäiviään. Lopulta selvisi, että Antti ja Sebastian ovat kaksoset. Niin Helenalle selvisi, että hänen kadonnut poikansa asuu hänen naapurissaan. Mustasukkainen Sebastian ei pitänyt Antin ja Isabellan seurustelusta. Sebastian alkoi kuitenkin itse seurustella Katariinan kanssa, mutta Sebastianin ja Isabellan välille kehittyi seksisuhde, jota he salasivat kumppaneiltaan. Isabellan silloinen miesystävä ja Sebastianin kaksoisveli Antti jätti Isabellan saatuaan tietää suhteesta ja muutti Haagiin. Myös Katariinalle selvisi Sebastianin petos ja pari erosi. Sebastian oli jo valmis aloittamaan suhteen jälleen Isabellan kanssa, kunnes Isabella paljasti hänelle ajaneensa Marian yli. Sebastian meni tilittämään asiasta Helenalle ja Sepolle, jotka olivat tietäneet asiasta jo kauan. Raivostunut Sebastian nappasi repun selkäänsä ja pyysi taksia viemään hänet kauas Helsingistä. Hän kuitenkin kirjoitti ennen sitä tekstiviestin Suomeen jonkin aikaa sitten palanneelle Eliakselle ja lupasi viestissään palata pian takaisin.
Pian lähtönsä jäikeen Sebastian palasi takaisin ja kosi Isabellaa, jonka kanssa he alkoivat suunnittelemaan häitä. Helena ei ymmärtänyt, miksi Sebastian haluaa naimisiin naisen kanssa, joka tappoi hänen edellisen vaimonsa, mutta Sebastian vakuutti, että rakastaa Isabellaa eikä millään muulla ole väliä. Hääpäivänä Sebastian kuitenkin nöyryytti Isabellaa alttarilla sanomalla ensin ettei tahdo mennä tämän kanssa naimisiin ja kuuluttaa sen jälkeen kaikkien vieraiden kuullen, että Isabella tappoi Marian. Todisteena Sebastianilla on Isabellan tunnustus puhelinvastaajan viestinä, jonka kaikki häävieraat kuulevat. Murtunut Isabella luovutettiin kirkon ulkopuolella poliisille ja hän joutui vankilaan. Isabella pääsi kuitenkin pian vapaaksi.
Myöhemmin Sebastian ja Isabella saivat tietää OJ:n olevan heidän lapsensa ja saivat lapsensa myös takaisin. OJ:n nimeksi he vaihtoivat nimen Oliver Vuorela. Sebastian ja Isabella muuttivat yhteen ja alkoivat kasvattaa Oliveria yhdessä. Isabella myös yritti saada Sebastiania takaisin itselleen, mutta Sebastian oli asian suhteen vielä epäilevä.
Elämä Pihlajakadulla > Heiskanen kiristää Kuulan perhettä ja Isabella poistuu sarjasta

Korpin kuoltua Kuulan perhe joutui Heiskasen vainoamaksi. Paljastui, että Heiskanen on Korpin poika, joka tahtoo kostaa äitinsä kuoleman. Heiskanen vakoili perhettä ja lopulta kaappasi Sergein, Pepin ja Helenan sekä Sebastianin ja Isabellan tarkoituksenaan räjäyttää heidät työmaalla. Helena onnistui vapauttamaan läheisensä, ja Heiskasen luultiin kuolleen räjähdyksessä. Kun Helena oli lähdössä Seppo Taalasmaan kanssa tämän voittamalle ulkomaanmatkalle yksityiskoneella, pari huomasi Sergein, Pepin, Sebastianin ja Isabellan olleen vangittuina lentokoneen takaosaan. Heiskanen ilmoitti olevansa elossa ja myrkyttäneensä lentokapteenin. Helena yritti saada koneen hallintaansa, mutta kone syöksyi maahan keskelle Siperiaa. Sebastian, Isabella, Sergei, Peppi ja Helena selvisivät onnettomuudesta ja taistelivat hengestään Venäjän erämaalla ruokaa, Seppoa ja apua etsien. Myöhemmin Heiskanen palasi takaisin ja ilmoitti aikovansa tappaa kaikki Kuulat kostoksi äitinsä Korpin taposta. Hän ampui Sebastiania, joka suojeli Isabellaa luodilta ja lopulta aikoi tappaa kaikki polttamalla heidtä elävältä, mutta suunnitelma kuitenkin epäonnistui Sepon saapuessa kiväärin kanssa paikalle. Sepon ammuttua Heiskasen kuoliaaksi, Sergei löysi Heiskasen satelliittipuhelimen jolloin Kuulat saivat kutsuttua apua ja pääsivät onnellisesti takaisin Suomeen.
Lento-onnettomuuden jälkeen Sebastian ja Isabella alkoivat jälleen elää perhe-elämää Oliverin kanssa. Tilannetta häiritsi kuitenkin Ossi, joka halusi yhä olla Oliverille isä. Hän jopa kaappasi lapsen, mutta reissu päättyi hänen kannaltaan tappiollisesti ja mies muutti pois Helsingistä. Myöhemmin myös Sebastianin toinen poika, Elias muutti hänen ja Isabellan kanssa saman katon alle. Sebastian oli jopa aikeissa kosia Isabellaa, mutta Isabella epäröi, sillä Camilla Mustavaara kiristi häntä uhaten kertoa kaikille, että Isabella oli oikeasti Pirjo Luokkanen, ellei Isabella maksaisi Camillalle miljoonaa euroa. Isabella oli jo lupautunut Sebastianille vaimoksi, mutta joutui muuttamaan pois maasta Camillan kiristämisen takia. Sebastianin ja Isabellan suhde päättyi lopullisesti vuoden 2014 huhtikuussa esitetyssä jaksossa, jossa Isabella lähti pois sarjasta.